ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660054172 

อ้างอิงเลขที่รับแจ้ง J2PEZB
ขอความอนุเคราะห์จัดหาบ้านเช่า และขอความช่วยเหลือกรณีถูกกลั่นแกล้งรังแกไม่ให้ประกอบอาชีพร้องเพลง ให้แก่ .... อายุ 31 ปี เป็นผู้พิการทางด้านสายตา (ไม่สามารถระบุหมายเลขบัตรประจำตัวประชาชนที่แน่ชัดได้) หมายเลขโทรศัพท์ ... ที่อยู่ปัจจุบันไม่ได้มีที่อยู่เป็นหลักแหล่ง โดยเป็นการอาศัยอยู่กับเพื่อน แต่ส่วนมากจะอาศัยอยู่ที่ วัดหัวลำโพงเป็นหลัก (เลขที่ ...ถนนพระรามที่ 4 แขวงสี่พระยา เขตบางรัก กรุงเทพมหานคร) ที่อยู่ตามสำเนาทะเบียนบ้าน เลขที่ ... หมู่ที่ 2 ตำบลเขาพระทอง อำเภอชะอวด จังหวัดนครศรีธรรมราช ผู้ร้องมีครอบครัวคือมารดา แต่มารดานั้นแต่งงานใหม่และอยู่คนละที่ ตนจึงอาศัยอยู่ตามลำพัง ผู้ร้องประกอบอาชีพร้องเพลง (มีใบขออนุญาตและบัตรประจำตัวผู้พิการ) ตามสถานที่ต่างๆ เช่น ศูนย์วัฒนธรรม วัดธาตุทอง เอกมัย พระรามเก้า หรือแม้กระทั่งต่างจังหวัด โดยไม่มีที่แน่นอน และวันเวลาในการร้องเพลงก็ไม่แน่นอนเช่นเดียวกัน มีรายได้วันละประมาณ 400-500 บาท (สี่ร้อยบาทถ้วนถึงห้าร้อยบาทถ้วนต่อวัน) (ไม่แน่นอน) และอาชีพเสริมคือการดูดวง ผู้ร้องได้รับเงินเบี้ยยังชีพคนพิการเดือนละ 800 บาท (แปดร้อยบาทถ้วน) มีบัตรสวัสดิการแห่งรัฐ และมีหนี้สินประมาณ 10,000 บาท (หนึ่งหมื่นบาทถ้วน) จากการที่ผู้ร้องประกอบอาชีพร้องเพลง เมื่อเวลาไปที่ใดก็จะถูกคนรอบข้างกลั่นแกล้งรังแก เช่น มีคนดูดบุหรี่แล้วมาโยนข้างๆ ถูกไล่ โดนด่าทอ กีดกันไม่ให้ร้องเพลง เคยมีเจ้าหน้าที่รถไฟฟ้าบางคน (ไม่ได้ระบุรายละเอียดเกี่ยวกับเจ้าหน้าที่) แจ้งว่าไม่สามารถอนุญาตให้ผู้พิการเข้ามาร้องเพลงได้ แต่กลับให้บุคคลอื่นเข้ามาร้อง หรือแม้แต่เพื่อนสนิทมิตรสหายก็มักจะใส่ร้าย ว่าร้ายผู้ร้องอยู่ตลอด เมื่อทำดีกับทุกคนแต่ไม่เคยได้รับความดีตอบแทนเลยสักครั้ง โดนใส่ร้ายป้ายสีจากคนรอบข้าง เวลาตนไปขอความช่วยเหลือจากเจ้าหน้าที่ตำรวจเมื่อโดนรังแกก็ไม่เคยได้รับการช่วยเหลือแต่อย่างใด และจากการที่ตนไม่มีที่อยู่อาศัยเป็นหลักแหล่งนั้นจึงต้องการขอความอนุเคราะห์จัดหาบ้านเช่าให้แก่ตนเพื่อให้ได้พักอาศัย ตนเคยมีการเสาะหาบ้านเช่ามามากนักแต่เจ้าของมักจะไม่ยินยอมให้ผู้พิการเช่าเพียงลำพังเพราะกลัวของเสียหายทำให้ไม่มีที่อยู่เป็นหลักแหล่ง ประกอบกับผู้ร้องแจ้งว่าเมื่อ 4-5 ปีที่ผ่านมา ตนป่วยเป็นโรคซึมเศร้า แต่ปัจจุบัน (วันที่ 21 ตุลาคม 2566) แพทย์ได้ให้หยุดยาแล้ว และเคยพยายามฆ่าตัวตายมาหลายรอบ เนื่องจากหมดสิ้นหวังกับปัญหาทุกอย่างในชีวิต จึงประสงค์ให้ทางหน่วยงานช่วยเหลือผู้ร้องโดยสามารถพบเจอผู้ร้องได้ที่วัดหัวลำโพง หรือติดต่อทางหมายเลขโทรศัพท์ (ระบุตามผู้ร้องแจ้ง) เบื้องต้นแจ้งผู้ร้องแล้วว่า เมื่อวันที่ 24 ตุลาคม 2566 สำนักงานปลัดสำนักนายกรัฐมนตรีประสานส่งเรื่องให้กรุงเทพมหานคร เพื่อโปรดพิจารณาต่อไปแล้ว//กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue (J2PEZB) //กรุงเทพมหานคร โดยสำนักงานเขตบางรัก ฝ่ายพัฒนาชุมชนฯ เจ้าหน้าที่ลงพื้นที่ ตรวจสอบจำนวนสองครั้งแล้ว ในวันที่ 26 ตุลาคม และในวันที่ 1 พฤศจิกายน แล้วปรากฏว่าไม่พบบุคคลตามแจ้ง เจ้าหน้าที่จึงสอบถามผู้อยู่บริเวณดังกล่าว ได้รับข้อมูลว่าไม่พบเห็นบุคคลดังกล่าวมาระยะหนึ่งแล้ว ทั้งนี้เจ้าหน้าที่จะลงตรวจสอบอีกครั้ง //ผู้ร้องรับทราบ แต่ผู้ร้องแจ้งเพิ่มเติมว่า ณ ตอนนี้อยู่ บริเวณหน้าห้างเซนทรัลพระราม 9 และสถานีรถไฟ พระราม 9 (ระบุเวลาไม่แน่นอน) ถ้าหน่วยงานจะเข้าไปช่วยเหลือภายในพื้นที่หรือหาผู้ร้อง รบกวนติดต่อผู้ร้องได้ที่หมายเลข ... เพื่อพบเจอผู้ร้อง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata